32003R1841
L 268/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1841/2003 НА КОМИСИЯТА
от 17 октомври 2003 година
за изменение на Регламент (ЕО) № 1227/2000 относно определяне на подробни правила за прилагане на Регламент (ЕО) № 1493/1999 на Съвета относно общата организация на пазара на вино по отношение на производствения потенциал
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), последно изменен с Регламент (ЕО) № 806/2003 (2), и по-специално член 7, параграф 2 и членове 15 и 23 от него,
като има предвид, че:
(1)
Регламент (ЕО) № 1227/2000 на Комисията (3), последно изменен с Регламент (ЕО) № 1203/2002 (4), определя крайния срок съгласно член 2, параграф 3, буква б) от Регламент (ЕО) № 1493/1999, през който даден производител може да получи права на засаждане, след като дадената площ е вече засадена. Тъй като крайният срок за подаване на заявление за процедурата, предвидена в член 2, параграф 3 от Регламент (ЕО) № 1493/1999, беше удължен, гореспосоченият краен срок трябва също да бъде удължен.
(2)
За да могат отпусканите суми, предвидени в член 14, параграфи 1 и 2 от Регламент (ЕО) № 1493/1999 да бъдат определени ефективно, датата, до която държавите-членки трябва да подадат годишните си уведомления до Комисията, трябва да бъде променена, а датата, използвана за целите на определяне на действително настъпилите и валидирани разходи, трябва да бъде определена.
(3)
Точно определеният формат на данните и информацията, която държавите-членки трябва да изпращат в Комисията, трябва също да бъдат променени, с цел да отразят класификацията на сортовете лози.
(4)
Регламент (ЕО) № 1227/2000 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1227/2000 се изменя, както следва:
1.
В член 2, параграф 5 „15 юли 2002 г.“ се заменя с текста „30 юни 2004 г.“
2.
В член 16, параграф 1 първото изречение и букви а) и б) се заменят със следното:
„Във връзка със системата на преструктуриране и конверсия, държавите-членки изпращат на Комисията не по-късно от 10 юли всяка година:
а)
отчет за действително настъпилите разходи към 30 юни на текущата финансова година, както и съответната обща площ;
б)
отчет за валидираните разходи към 30 юни на текущата финансова година, както и съответната обща площ;“
3.
В приложението таблица 9 „Класификация на винените сортове грозде“ се заменя с таблицата от приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 октомври 2003 година.